2025 తెలంగాణ స్థానిక సంస్థల ఎన్నికలు

2025 తెలంగాణ రాష్ట్రంలోని 31 జిల్లాల్లోని 565 మండలాల్లో ఎన్నికలకు సంబంధించి సెప్టెంబర్ 29న రాష్ట్ర ఎన్నికల సంఘం షెడ్యూల్ విడుదల చేసింది. రాష్ట్రంలో మొత్తం 5,749 ఎంపీటీసీ, 565 జడ్పీటీసీ స్థానాలకు, 12,733 గ్రామపంచాయతీలు, 1,12,288 వార్డుల్లో ఎన్నికలు నిర్వహించనున్నట్లు రాష్ట్ర ఎన్నికల కమిషనర్​ (ఎస్ఈసీ) రాణి కుముదిని తెలిపారు. మెుత్తం ఐదు దశల్లో సర్పంచ్, ఎంపీటీసీ, జెడ్పీటీసీ ఎన్నికలు నిర్వహించనున్నారు. మెుదట ఎంపీటీసీ, జెడ్పీటీసీ ఎన్నికలు ఆ తర్వాత సర్పంచ్, వార్డు సభ్యుల ఎన్నికలు జరగనున్నాయి. 

రెండు దశల్లో ఎంపీటీసీ, జెడ్పీటీసీ ఎన్నికలు, మూడు దశల్లో సర్పంచ్, వార్డు సభ్యుల ఎన్నికలు నిర్వహిస్తారు. ఎంపీటీసీ, జడ్పీటీసీ ఫలితాలు నవంబర్ 11న వెల్లడించనుండగా సర్పంచ్, వార్డు సభ్యుల ఫలితాలు పోలింగ్ జరిగిన రోజే ప్రకటించనున్నారు. అక్టోబర్ 9న ఎన్నికల నోటిఫికేషన్ విడుదలై నామినేషన్ల ప్రక్రియ ప్రారంభమైంది.  డిసెంబర్ 15 వ తేదీన మూడవ విడత సర్పంచ్ ఎన్నికల ప్రచారం ముగిసింది

 షెడ్యూల్ 
పోల్ ఈవెంట్దశ1 
(ఎంపీటీసీ, జడ్పీటీసీ )2
(ఎంపీటీసీ, జడ్పీటీసీ )3 
(సర్పంచ్‌)4 
(సర్పంచ్‌)5 
(సర్పంచ్‌)నోటిఫికేషన్ తేదీఅక్టోబర్‌ 9 అక్టోబర్‌ 13 అక్టోబర్‌ 17అక్టోబర్ 21అక్టోబర్‌ 25నామినేషన్ దాఖలు చేయడానికి చివరి తేదీఅక్టోబర్‌ 11అక్టోబర్‌ 15అక్టోబర్‌ 19అక్టోబర్‌ 23అక్టోబర్‌ 27నామినేషన్ల పరిశీలనఅక్టోబర్‌ 12అక్టోబర్‌ 16అక్టోబర్‌ 20అక్టోబర్ 24అక్టోబర్‌ 28నామినేషన్ ఉపసంహరణకు చివరి తేదీఅక్టోబర్‌ 15అక్టోబర్‌ 19అక్టోబర్‌ 23అక్టోబర్ 27అక్టోబర్‌ 31పోల్ తేదీఅక్టోబర్‌ 23అక్టోబర్‌ 27అక్టోబర్‌ 31నవంబర్‌ 4నవంబర్‌ 8ఓట్ల లెక్కింపు తేదీ నవంబర్‌ 11నవంబర్‌ 11అక్టోబర్‌ 31నవంబర్‌ 4నవంబర్‌ 8
హైకోర్టు తీర్పు & ఎన్నికల నిలిపివేత
తెలంగాణ స్థానిక సంస్థల్లో బీసీలకు 42 శాతం రిజర్వేషన్లు కల్పిస్తూ జీఓ 09 విడుదల చేస్తూ సెప్టెంబర్ 26న తెలంగాణ ప్రభుత్వం జీఓ విడుదల చేసింది. ఈ జీవో ఆధారంగా రిజర్వేషన్ల గెజిట్లను పంచాయతీరాజ్‌శాఖ విడుదల చేసింది. ఆ మేరకు తెలంగాణలో స్థానిక సంస్థల (గ్రామ పంచాయతీలు, మండల ప్రజా పరిషత్‌లు, జిల్లా పరిషత్‌లు) ఎన్నికల షెడ్యూల్‌ను సెప్టెంబర్ 29న రాష్ట్ర ఎన్నికల కమిషన్‌ ప్రకటించింది. 

స్థానిక సంస్థల్లో బీసీలకు 42 శాతం రిజర్వేషన్‌ కల్పిస్తూ ప్రభుత్వం జారీచేసిన జీవోను సవాల్‌ చేస్తూ బుట్టెంగారి మాధవరెడ్డి, జలపల్లి మల్లవ్వలు హైకోర్టులో పిటిషన్‌ వేశారు. గత రిజర్వేషన్లు రద్దుచేయకుండా కొత్త రిజర్వేషన్లు కల్పిస్తున్నారని పిటిషనర్‌ తెలపగా, విచారణ జరిపిన హైకోర్టు ధర్మాసనం, విచారణను అక్టోబర్ 8వ తేదీకి వాయిదా వేసింది. ఈ కేసు హైకోర్టులో ఉండగానే సుప్రీంకోర్టులో వంగా గోపాల్‌రెడ్డి మరో పిటిషన్‌ వేశారు. పిటిషన్‌ను చేప్పట్టిన అత్యున్నత న్యాయస్థానం తెలంగాణ హైకోర్టులో పెండింగ్‌లో ఉన్నందున విచారణకు స్వీకరించలేమని జస్టిస్‌ విక్రమ్‌నాథ్‌ నేతృత్వంలోని ధర్మాసనం స్పష్టం చేస్తూ కేసు కొట్టివేసింది. 

బీసీ రిజర్వేషన్లపై అక్టోబర్‌ 8 & 9న విచారణ చేపట్టిన హైకోర్టు జీవో నెంబర్ 9తో పాటు స్థానిక ఎన్నికల నోటిఫికేషన్‌పై స్టే విధిస్తూ మధ్యంతర ఉత్తర్వులు జారీ చేయడంతో, హైకోర్టు ఉత్తర్వులు మేరకు ఎన్నికల ప్రక్రియను నిలిపివేస్తూ అక్టోబర్‌ 9న రాష్ట్ర ఎన్నికల సంఘం గెజిట్ విడుదల చేసింది. దీంతో రాష్ట్ర వ్యాప్తంగా ఎన్నికల కోడ్‌ను అధికారులు ఎత్తివేశారు.
పంచాయతీ ఎన్నికల నోటిఫికేషన్‌ విడుదల
తెలంగాణ పంచాయతీ ఎన్నికలకు సంబంధించిన గెజిట్‌ నోటిఫికేషన్‌ను రాష్ట్ర ఎన్నికల కమిషనర్‌ రాణి కుమిదిని 2025 నవంబర్ 25న విడుదల చేసింది. నవంబర్ 25 నుండే ఎన్నికల కోడ్ అమలులో ఉంటుందని తెలిపింది. రాష్ట్రాల్లోని 31 జిల్లాలో 12,728 సర్పంచ్‌ స్థానాలకు, 1,12,242 వార్డు సభ్యుల స్థానాలకు మొత్తం 3 విడతల్లో డిసెంబర్ 11,14,17 తేదీల్లో ఉదయం 7 గంటల నుండి మధ్యాహ్నం 1 గంట వరకు పోలింగ్ జరిగింది. మధ్యాహ్నం 2 గంటల నుండి ఓట్ల లెక్కింపు జరిగింది.

ఫలితాలు
రాష్ట్రవ్యాప్తంగా 12,727 పంచాయతీ సర్పంచి పదవులకుగాను 12,698 స్థానాలకు ఎన్నికలు జరగగా గాను తుది లెక్కల ప్రకారం కాంగ్రెస్ 6821 స్థానాల్లో గెలిచి అగ్రస్థానంలో నిలిచింది. బీఆర్ఎస్ 3,520 స్థానాలను గెలుచుకోగా, బీజేపీ 703 స్థానాలను గెలుచుకుంది.
ఇవి కూడా చూడండి
 2026 తెలంగాణలో ఎన్నికలు

 మూలాలు 

వర్గం:తెలంగాణ స్థానిక సంస్థల ఎన్నికలు